Il-Kunsill tal-Malta Union of Midwives & Nurses ikkundanna lill-Gvern għall-ħrug ta' Mandat ta' Inibizzjoni fli-Qorti. Fi stqarrija l-MUMN qalet li l-mandat ta' inibizzjoni sar sabiex il-gvern iwaqqaf direttivi industrijali leġittimi u legali li qed isiru fl-Isptar Mater Dei dwar tilwima industrijali fuq il-ftehim settorali tal-Phlebotomists, Decontamination Sterile Technicians u Dental Surgery Assistants. L-MUMN qalet li ilha disa' xhur tieħu paċenzja bil-Gvern billi tattendi għall-laqgħat ta' dawn il-Ftehim Settorali bil-għan li jintlaħaq ftehim u ma jkunx hemm għalfejn tiġi rreġistrata l-ebda tilwima. "Wara li l-bieb tan-negozjar ingħalaq mill-Uffiċju tal-Prim Ministru, l-MUMN xorta ppruvat tevita tilwima industrijali u attendiet għal numru ta' laqgħat fil-Ministeru tas-Saħħa pero' l-Gvern baqa' għal xhur sħaħ ma jiċċaqlaqx mill-pożizzjoni tiegħu," qalet il-unjin. Kompla jiġi spjegat li l-ghan ewlieni ta' l-MUMN f'dawn in-negozjati kien li dawn is-setturi jiġu rregolarizzati kif suppost peress li hemm numru ta' carers tal-kuntrattur li kienu qed jiġu mqabbda jippreparaw l-istrumenti ta' l-operazzjonijiet mingħajr ma' dawn kellhom l-ebda taħriġ. Barra minn hekk l-MUMN insistiet li jidħol fis-seħħ il-Continuous Professional Development sabiex ikun hemm aktar taħriġ u żvilupp li jgawdu minnu l-pazjenti rrikoverati fl-Isptar Mater Dei. "Din il-unjin iddefendiet ċertu ħidma li dawn l-impjegati ma kinux ordnati li jgħamlu peress li hemm scientific officer apposta li huwa obbligat jagħmel dan ix-xogħol. L-MUMN pproponiet kundizzjonijiet ta' xogħol aħjar u titjieb fis-salajri għal hames snin li ġejjien jiġifieri sas-sena 2025. Barra minn hekk l-MUMN ħadet ħsieb li waqt din it-tilwima industrijali l-każijiet ta' emerġenza ma jiġux affetwati u ħadet ħsieb ukoll li ċertu operazzjonijiet speċjali jiġu wkoll esklużi mid-Direttivi." Fl-istqarrija ġie spjegat li l-Ġimgħa l-MUMN offriet lill-Gvern biex terġa ssir laqgħa oħra l-ġimgħa d-dieħla iżda qalet li minflok il-Gvern "għamel sarima ma' ħalq l-MUMN għaliex ġie dahru mal-ħajt," temmet tgħid l-MUMN. .td_uid_3_6146fa0016636_rand.td-a-rec-img{text-align:left}.td_uid_3_6146fa0016636_rand.td-a-rec-img img{margin:0 auto 0 0}